Document ID: 32009L0121

DIREKTIVA KOMISIJE 2009/121/ES
z dne 14. septembra 2009
o spremembi Prilog I in V k Direktivi 2008/121/ES Evropskega parlamenta in Sveta o tekstilnih imenih zaradi prilagoditve tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju (prenovljene) Direktive 2008/121/ES Evropskega parlamenta in Sveta z dne 14. januarja 2009 o tekstilnih imenih (1) in zlasti člena 15(1) Direktive,
ob upoštevanju naslednjega:
(1)
Direktiva 2008/121/ES določa pravila, ki urejajo etiketiranje ali označevanje izdelkov glede vsebnosti tekstilnih vlaken zaradi zagotavljanja varstva interesov potrošnika. Tekstilni izdelki se lahko dajejo na trg v Skupnosti le, če izpolnjujejo določbe navedene direktive.
(2)
Na podlagi nedavnih ugotovitev tehnične delovne skupine je treba Direktivo 2008/121/ES prilagoditi tehničnemu napredku z uvrstitvijo melaminskih vlaken na seznam vlaken iz prilog I in V k navedeni direktivi.
(3)
Direktivo 2008/121/ES je zato treba ustrezno spremeniti.
(4)
Ukrepi, predvideni s to direktivo, so v skladu z mnenjem Odbora za direktive o tekstilnih imenih in označevanju -
SPREJELA NASLEDNJO DIREKTIVO:
Člen 1
Direktiva 2008/121/ES se spremeni:
1.
V Prilogi I se doda naslednja vrstica 48:
„48
Melamin
vlakno, ki je sestavljeno iz vsaj 85 % mase zamreženih makromolekul, sestavljenih iz derivatov melamina“
2.
V Prilogi V se doda naslednja vrstica 48:
„48
Melamin
7,00“
Člen 2
Prenos
1. Države članice sprejmejo zakone in druge predpise, potrebne za uskladitev s to direktivo, najpozneje do 15. septembra 2010. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 14. septembra 2009

Labels: 18
3
1